CELEX: 62010CN0521
Language: sk
Date: 2010-11-08 00:00:00
Title: Vec C-521/10 P: Odvolanie podané 8. novembra 2010 : Grúas Abril Asistencia, S.L. proti uzneseniu Všeobecného súdu (druhá komora) z  24. augusta 2010 vo veci T-386/09, Grúas Abril Asistencia, S.L./Európska komisia

29.1.2011   
            
            
               SK
            
            
               Úradný vestník Európskej únie
            
            
               C 30/18
            
         Odvolanie podané 8. novembra 2010: Grúas Abril Asistencia, S.L. proti uzneseniu Všeobecného súdu (druhá komora) z 24. augusta 2010 vo veci T-386/09, Grúas Abril Asistencia, S.L./Európska komisia
   (Vec C-521/10 P)
   ()
   2011/C 30/30
   Jazyk konania: španielčina
   
      Účastníci konania
   
   
      Odvolateľka: Grúas Abril Asistencia, S.L. (v zastúpení: R. García García, abogado)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               stotožniť sa s tvrdeniami uvádzanými odvolateľkou, po uskutočnení konania zrušiť uznesenie o neprípustnosti, určiť, že žaloba o neplatnosť je prípustná, keďže odvolateľka bola oprávnená podať ju, a rozhodnúť vo veci samej v súlade s návrhmi odvolateľky.
            
         
      Odvolacie dôvody a hlavné tvrdenia
   
   Odvolanie smeruje proti uzneseniu Všeobecného súdu, ktorým bola vyhlásená za neprípustnú žaloba o neplatnosť podaná proti rozhodnutiu Európskej komisie nezačať konanie zamerané na nápravu oznámených porušení. Všeobecný súd konštatoval, že jednotlivec nie je oprávnený napadnúť žalobou takéto odmietnutie Komisie konať.
   Podľa názoru odvolateľky sú podľa článku 230 ES a článku III-365 Zmluvy o ústave pre Európu, ako aj podľa judikatúry, jednotlivci oprávnení podať žalobu o neplatnosť proti rozhodnutiu, ktoré je im určené a ktoré sa ich priamo a osobne týka. Navrhuje zrušiť uznesenie o neprípustnosti žaloby a podanú žalobu o neplatnosť vyhlásiť za prípustnú.